Judáš
Amos Oz je izraelský spisovateľ a novinár. Je nositeľom viacerých prestížnych literárnych ocenení vrátane Bialikovej ceny, Goetheho ceny a Ceny Franza Kafku. Patrí medzi najznámejších...
Amos Oz je izraelský spisovateľ a novinár. Je nositeľom viacerých prestížnych literárnych ocenení vrátane Bialikovej ceny, Goetheho ceny a Ceny Franza Kafku. Patrí medzi najznámejších...
Amos Oz je izraelský spisovateľ a novinár. Je nositeľom viacerých prestížnych literárnych ocenení vrátane Bialikovej ceny, Goetheho ceny a Ceny Franza Kafku. Patrí medzi najznámejších izraelských autorov, jeho diela boli preložené do vyše 30 jazykov. V slovenčine vyšli jeho romány Čierna skrinka, Panter v podzemí a Vôňa ženy.
Mladého idealistického študenta Šmuela zaujme rukou napísaný inzerát na nástenke a zavedie ho do tajomného domu, kde žije starý invalid hľadajúci plateného intelektuálneho spoločníka a tajomná žena prenasledovaná prízrakmi minulosti. V príbehu o omyle, túžbe, neopätovanej láske a nezodpovedanej náboženskej otázke, ktorý sa odohráva v rozdelenom Jeruzaleme na prelome rokov 1959 a 1960, sa autor vracia k počiatkom židovsko-arabského konfliktu, k dejinám Jeruzalema a vzniku kresťanstva a radikálne prehodnocuje zažitú predstavu o zrade a zradcoch.
Komu sa kniha môže páčiť: Milovníkom dobrých príbehov, od ktorých sa nedá odtrhnúť.
Vydavateľstvo Slovart pôsobí na slovenskom knižnom trhu od roku 1991. Od začiatku sa snaží prinášať čitateľom knihy, v ktorých rovnako dôležitú úlohu zohráva obsah i forma, teda v ktorých sa kvalitný a náročný obsah spája s polygraficky i výtvarne bezchybnou formou. Prináša na knižný trh hodnotné knihy popredných slovenských i svetových spisovateľov, monografie špičkových výtvarných umelcov i modernú literatúru pre deti a mládež. Nechce sa stať najväčším vydavateľstvom na Slovensku, no chce byť vydavateľstvom najlepších kníh.
Vydavateľstvo vzniklo roku 1991 ako dcérska spoločnosť "účastinnej spoločnosti pre zahraničný obchod Slovart", ktorá existovala od roku 1970. V čase vzniku sa vydavateľstvo zameriavalo na vývoz kníh do zahraničia, neskôr postupne na vydávanie kníh v slovenčine a češtine.
Pri knihách človek vopred nevie, čo to všetko prinesie. Vo vydavateľstve Slovart však pracujú ľudia, ktorí majú radi knižky, preto si vyberajú podľa toho, čo pokladajú za dobré a samozrejme, že pritom ešte uvažujú aj o tom, čo si kúpi niekto iný.
A na ktorú knihu sú vo vydavateľstve Slovart najviac hrdí ?
"Určite tých kníh, na ktoré sme právom hrdí, bude dosť za viac ako 25 rokov fungovania vydavateľstva. Pre vydavateľstvo je najkrajší moment vymyslieť si knihu, nájsť na ňu správnych autorov, dať jej dokonalú formu, a potom zožať s knihou úspech. To je zhmotnenie vydavateľského remesla."